Ամե և Յուկի․ Գայլի զավակները

Ամե և Յուկի․ Գայլի զավակները (ճապ.` おおかみこどもの雨と雪 Օօկամի Կոդոմո նօ Ամե տո Յուկի) - Մամորու Խոսոդայի լիամետրաժ անիմացիոն ֆիլմերից, որը հեռարձակվել է 2012թվականին Studio Chizu-ի կողմից։ Ստուդիան բացվել էր հատուկ այս ֆիլմի ստեղծման նպատակով։ Պրեմիերան տեղի է ունեցել Ֆրանսիայի UGG Cine Cite Les Halles-ում։ Ռուսաստանում ֆիլմն առաջին անգամ ցուցադրվել է 2012 թվականի նոյեմբերին։

Սյուժե 
19-ամյա ուսանողուհի Հանան հանդիպում է գայլ-պատանու։ Նրանց սիրո պտուղներն են դառնում փոքրի աղջնակ Յուկին և նրա փոքր եղբայրը՝ Ամեն։ Սիրեցյալի մահից հետո Հանան ստիպված է լինում միայնակ մեծացնել երեխաներին։ Նրանց ծագումը թաքցնելու անհրաժեշտությունից ելնելով՝ Հանան չի ցանկանում ռիսկի դիմել և երեխաներին տանել բժշկի, ինչը հասարակության շրջանում կասկածներ է առաջացնում։ Իսկ երեխաների արձակած կանոնանվոր ձայները ստիպում են հարևաններին մտածել, իբր Հաննան շուն է պահում՝ խախտելով տան վարձույթի պայմանագրի կետերը։ Նման ծայրահեղ իրավիճակում Հաննան որոշում է անհապաղ տեղափոխվել գյուղ՝ հեռու օտար աչքերից։

Նոր վայրում Հանան համառորեն աշխատում է, որպեսզի հին վարձակալած տունը դարձնի ապրելու համար պիտանի և հնարավորություն տա զավակներին մեծանալ և զարգացնել երկու բնությունները՝ մարդկային և գայլային՝ չվախենալով շրջապատի ուշադրությունից։ Սակայն ամեն ինչ չէ ըստ պլանավորածի գնում։ Շուտով հարևաններն սկսում են ավելի հաճախ այցելել երիտասարդ մայրիկին, քանի որ, տեսնելով նրա ձգտումը և գյուղական կյանքի դժվարություններից չկոտրվելու ցանկությունը, հարգանքով են լցվում նրա հանդեպ և իրենց օգնությունն են առաջարկում ամենօրյա աշխատանքներում։ Բարեբախտաբար նրանցից և ոչ ոք չի կասկածում, որ Ամեն և Յուկին սովորական երեխաներ են։ Այդ փոքրիկ, բայց համերաշխ ընտանիքի գաղտնիքը պահպանվում է։

Մինչ այդ ընթացքում երեխաները մեծանում են, նրանց միջև տարբերությունը դառնում է ավելի ակնհայտ։ Պայծառ և չարաճճի Յուկին ճանաչում է իր շրջապատի աշխարհը և թվում է, թե ավելի մեծ ձգտում ունի դեպի գայլային կյանքը։ Սակայն ժամանակի ընթացքում սկսում է հետաքրքրություն ցուցաբերել այլ երեխաների հետ շփմանը և արդյունքում որոշում է այլևս չփոխակերպվել գայլի։ Լուռ և ինքնամփոփ Ամեն իր անվստահ քայլերն է անում դեպի հասուն կյանք, բայց ավելի ուշ կտրուկ փոխվում է՝ դառնալով ավելի ուժեղ, անվախ և լուրջ։ Նա մտերմանում է անտառի պահապան ծեր աղվեսի հետ ու սովորում է բնության կյանքի իմաստուն խորհուրդները։ Երբ աղվեսը վնասում է թաթը և ակնհայտ է դառնում, որ շուտով կմահանա, Ամեն գնում է անտառ և զբաղեցնում իր ուսուցչի տեղը։

Կերպարներ 
Հանա (ճապ.`花 Հանա) - 19-ամյա աղջիկ, ով կորցրել էր հորը դեռև դպրոցական տարիներին։ Պատմության սկզբում նա սովորում էր Տոկիոյի Ազգային համալսարանի սոցիոլոգիայի ֆակուլտետում։ Այնտեղ էլ առաջին անգամ հանդիպել է իր գայլ-ամուսնուն։ Վերջինիս մահից հետո ծայրահեղ դժվարությամբ էր հասցնում իր պարտականությունները։ Երբ տեղափոխվեց, տեղի բնակիչները սկսեցին օգնել նրան կարտոֆիլ աճեցնել,, անգամ սառնարան են նվիրում։ Իմանալով, որ Ամեն ցանկանում է գայլի կյանքով ապրել,  նա սկզբում շատ է տխրում, բայց հետագայում բաց է թողնում որդուն։ Ծննդյան օրը նրան կնքել են Հանա անունով, քանի որ այդ ժամանակ այգում վայրի վարդեր էին աճում։

Դերակատար՝ Աոյի Միյաձակի։

Գայլ (ճապ․՝ おおかみおとこ Օօկամի-օտոկո) - նրա իսկական անունը ոչ ոք չգիտեի։ Նա դասերի էր հաճախում այն նույն համալսարանում, որտեղ սովորում էր Հանան, բայց ուսանող չէր։ Սկզբնական շրջանում շատ սառն էր նկատմամբ և խուսափում էր։ Ավելի ուշ աղջկա ուշադրությունն ու անշահախնդրությունը ստիպում են Հանային այլ աչքերով նայել։ Բացելով նրան իր գաղտնիքը՝ նա աղջկա հայացքում գտնում է ընկերոջ և սիրահարվում է նրան։ Տեղափոխվելով նրա մոտ՝ ճաշակում է խաղաղ ընտանեկան կյանքի ուրախությունները։ Երեխայի պես ուրախանում է, երբ իմանում է սիրեցյալի հղիության մասին և ջանք չի խնայում նրան երջանիկ դարձնելու համար։ Մահանում է թռչնորսի ժամանակ, որը, ամենայն հավանականությամբ, ցանկանում էր տուն բերել որդու տարեդարձի առթիվ։ Հաճախակի է հայտնվում Հանայի երազներում։

Դերակատար՝ Տակաո Օօսավա։

Յուկի (ճապ․՝ 雪 Յուկի) - Հանայի դուստրը և Ամեի ավագ քույրը։ Քանի որ ծնվել է ձմռանը, նրան անվանել են Յուկի, որը թարգմանաբար նշանակում է «ձյուն»։ Նա շատ նման է Հանային։ Սկզբում վախեցնում էր համադասարանցիներին իր «կենդանական» պահվածքով, սակայն հետագայում սարդեն ձգտու մէր նմանվել մյուսներին։ 11 տարեկանում արդեն սկսեց հետ վանել գայլային բնությունը և վերջնական որոշում ընդունեց՝ հավեր մարդ մնալ։

Դերակատար՝ Խարու Կուրոկի։

Ամե (ճապ․՝ 雨 Ամե)  - Հանայի որդին և Յուկիի կրտսեր եղբայրը։ Նրան անվանել են Ամե, քանի որ ծնվել է անձրևային եղանակին (Ամե թրագմանաբար նշանակում է «անձրև»)։ Շատ նման էր իր հորը։ Ի տարբերություն քրոջ՝ շատ հանգիստ էր ու ինքնամփոփ։ Անտառում ծանոթանում է ծեր աղվեսի հետ, որը սովորեցնում է նրան որս անել և ապրել վայրի պայմաններում, ինչի պատճառով էլ Ամեն սկսեց ավելի հաճախ բաց թողնել դասերը և ժամանակն անց կացնել կենդանական կերպարում։ Պատմության վերջում նա հեռանում է անտառ։

Դերակատար՝ Յուկիտո Նիսիի։

Խոսոկավա (ճապ․՝ 細川 Խոսոկավա) - ագարակատեր, որն ապրում է Հանայի և նրա զավակների տնից քիչ հեռու։

Դերակատար՝ Տադասի Նակամուրա։

Նիրասակի (ճապ․՝  韮崎 Նիրասակի) - տարեց ագարակատեր Նանասուի շրջանից։ Շատ մռայլ անձնավորություն էր, սակայն, չնայած դրան սովորեցնում էր Հանային սերմերը ճիշտ ցանել և անգամ սառնարան է նվիրում։

Դերակատար՝ Բունտա Սուգավարա։

Նիրասակիի դուստրը (ճապ․՝   韮崎のおばさん Նիրասակի նո օբա-սան) - միջին տարիքի կին։ Ի տարբերություն հոր՝ ուրախ և բարեհամբույր է։

Դերակատար՝ Տոմիո Կատաոկա։

Տանաբե-սենսեյ (ճապ․՝ 田辺先生 Տանաբե-Սենսեյ) - Յուկիի դասղեկը։

Դերակատար՝ Սյոտա Սոմետանի։

Սոխեյ (ճապ․՝ 草平 Սոխեյ) - Յուկիի դասընկերը, երազում է փախչել տնից և բռնցքամարտիկ դառնալ։ Երկար ժամանակ հետևում էր Յուկիին, ինչի պատճառով վերջինս բարկացած վիճակում վնասում է նրա ականջը։ Այդ դեպքը Յուկիի մոտ դեպրեսի ա առաջացնում։ Նա սկսում է ատելի իր գայլային բնությունը։ Չնայած այդ ամենին՝ Սոխեյը չի չարանում և միշտ պատրաստ էր նրա ընկերը դառնալ։ Երբ Յուկին բաց էր թողնում դասերը, նա փոքր նվերներ էր բերում՝ ի նշան մտերմության։ փոթորկի ժամանակ Սոխեյը և Յուկին մնում են դպրոցում և ստիպված են լինում այնտեղ մնալ ողջ գիշեր, քանի որ ոչ ոք չի գալիս նրանց հետևից։ Այդ ժամանակ էլ Յուկին խոստովանում է իր գայլային բնության մասին։ Սակայն Սոխեյն ասում է, որ դա վաղուց գիտեր և աղջկան ընդունում է այնպիսին, ինչպիսին կա։

Դերակատար՝ Տակումա Խիրաոկա։

Սոխեյի մայրը (ճապ․՝ 草平の母 Սոխեյ նո Խախա)

Դերակատար՝ Մեգումի Խայասիբարա։

Քննադատություն 
Կինոքննադատների կողմից ֆիլմը մեծ մասամբ դրական կարծիքների է արժանացել։ Մարկ Շիլլինգը՝ The Japan Times-ի (անգլ․) ներկայացուցիչը, «Ամե և Յուկի․ Գայլի զավակները» ֆիլմի ռեժիսոր Մամորու Խոսոդային համեմատել է հանրաճանաչ ռեժիսոր Հայաո Միյաձակիի հետ՝ հավելելով, որ Խոսոդային ածխատանքներում նկատելի է Միայաձակիի արվեստի ազդեցությունը։ մասնավորապես՝ նուրբ ռեալիզմի համադրումը սոցիալական խնդիրների ու մռայլ էմոցիաների հետ ։ Բացի այդ՝ նա նշեց, որ ռեժիսորը շատ հաջող կերպով համատեղել է ֆանտաստիկ տարրերը առօրյա կյանքի հետ , թեև սյուժեն ինքնին շատ կանխատեսելի էր։ Ընդհանուր առմամբ Շիլլինգը գնահատել է 5-ից 3։

Ֆրանսիական Le Monde ամսագրի ներկայացուցիչները ֆիլմը հիանալի են համարել՝ գնահատելով 5-ից 5 ։ Սինգապուրի Mypaper թերթը նույնպես բարձր է գնահատել ֆիլմը՝ շեշտելով ստեղծողների ուշադրությունը մանրուքների նկատմամբ և բնության հիանալի պատկերումը։

Սաունդթրեք 

Ֆիլմի երաժշտության հեղինակը կոմպոզիտոր Տակագի Մասակացուն է։ Երգը կատարում է ճապոնացի երգչուհի Էնն Սելլին է։

Պարգևատրումներ 

 Մայնիթիի պարգևատրում (անգլ․) 
 Japan Media Arts Festival Awards  
 Լավագույն անիմացիոն ֆիլմ Սիտխեսի կինոփառատոնում (անգլ․)
 Տարվա ֆիլմ ըստ Newtype-ի (անգլ․) 
 Երկու մրցանակ Նորվեգիայում Films from the South կինոփառատոնի ժամանակ՝ «Արծաթե հայելի» գլխավոր մրցանակ և հանդիսատեսի համակրանք մրցանակ 
 Japan Academy Prize

Ծանոթագրություն

Հղումներ 
Պաշտոնական

 Անիմեի պաշտոնական կայքէջ (ճապ․)
 Ռանոբե "Գայլի զավակները" Kadokawa կայքում (ճապ․)

Տվյալների բազայում

 Անիմե "Wolf Children"(անգլ․) Anime News Network կայքի հանրագիտարանում
 Անիմե "Wolf Children" (անգլ․)  AniDB-ի տվյալների բազայում
 Մանգա "Wolf Children" (անգլ․) Anime News Network կայքի հանրագիտարանում

Ճապոներեն ֆիլմեր
Ֆիլմեր մարդագայլերի մասին
2012 մուլտֆիլմեր
Ճապոնական ֆանտաստիկ ֆիլմեր
2010-ականների ֆենտեզի ֆիլմեր
Ֆիլմեր ընտանիքի մասին